Bradavica (vrch vo Vysokých Tatrách)

Bradavica (, , ) je jedenásty najvyšší vrch () vo Vysokých Tatrách.

Poloha 
Nachádza sa na hrebeni medzi Východnou Vysokou a Slavkovským štítom, z ktorého od Bradavice vybieha na juh rázsocha Velických Granátov. Je najvyšším vrcholom tohto hrebeňa. Bradavica sa klenie nad tromi dolinami - Slavkovskou, Velickou a Veľkou Studenou. Má štyri vrcholy, oddelené Sedlom Bradavíc. V slovenčine nie sú označené. Najvyšší je severovýchodný.

Názov 
Vysvetľuje sa tvarom štítu. Poliaci majú pre Bradavicu odlišný názov Staroleśny Szczyt, ktorý je odvodený s poľského pomenovania Veľkej Studenej doliny. Názov vznikol okolo roku 1880.

Výstupy 
Prvovýstup vykonali 14. augusta 1892 Kazimierz Przerwa-Tetmajer, Tadeusz Boy-Żeleński, Klimek Bachleda a Jan Bachleda Tajber. Vystupovali na vrchol z Poľského hrebeňa. Najprv prekonali Východnú Vysokú, Kupolu a Westerovho štítu zostúpili na Zvodnú lávku pod vrcholmi Bradavice. Potom pokračovali lávkou a roklinou nad Veľkou Studenou dolinou do Sedla Bradavíc a z neho ne severovýchodný a východný vrchol. Prvý zimný výstup urobili 15. februára 1906 Ernst Dubke a Alfred Martin s vodcami Jánom Franzom a Jánom Breuerom.

Turistika 
Na Bradavicu nevedú žiadne značené turistické cesty a kvôli tomu je prístupná len v sprievode horského vodcu. Na vrchol Bradavice vedie viacero výstupových trás od Sliezskeho domu.
 popod Rohatú vežu,
 cez Zvodnú lávku,
 hrebeňom z Východnej Vysokej a cez Zvodnú lávku.
Prevýšenie je 800 m. Stredná náročnosť popod Rohatú vežu. Trvanie 6 až 8 hodín.

Referencie

Iné projekty 

Vrchy Vysokých Tatier
Dvojtisícovky na Slovensku